( m ) 
Avec eulx aussi v-indrent plusieurs aultres gcntilhommes. Et 
se paracheva ce jour seulement en visites. Et alors tous les 
gcntilhommes de l’armée estoient en Y Admirale. 
Cependant que ces choses se faisoient, rillustrissime Cardi¬ 
nal, estant bien adverty quel seigneur estoit le conte et quelle 
estoit sa suytte et compagnie, comme gouverneur du jeune Roy 
son nepveur, et par ainsi du royaulme, voulant que la chose 
succédasse et prînt fin avec tout honneur, convoqua et fit 
assembler les plus principaulx et riches marchans.de la ville, 
et leur commenda et pria qu’ilz eussent à recepvoir en leur 
maison ceulx quilz leur seroient donnés par billetz, et de leur 
faire le meilleur traictement qu’ilz pourroient, fusse en leur 
lougis, fusse en leur fournissans chevaulx pour aller par la 
ville; commenda davantaige et fit faire édict public que per¬ 
sonne, à peine de la hard, n’eult à commencer ny faire aulcune 
querelle à ceulx de l’armée, ains de les recepvoir et traicter 
avec eulx en tout respect et amytié, comme certes ils ont faict 
tout le temps qu’avons esté là. Et, par ce moyen, fut exemptée 
Son Altèze de grandz frais, par l’intention que l’on avoit d’y 
tenir table fort magnificque. 
Le dimenche suyvant, qu’estoit le second jour de septembre, 
incontinent après dîner, retournarent en Y Admirale, en trois 
gallèrcs, lesdictz seigneurs nommés et encoires plusieurs aultres 
gcntilhommes, le principal desquelx estoit Don .Edouard, 
frère de la Princesse *, ung beaul jeune prince et de belle 
taille, lesquelx ne furent si tost entrés, que l’on leva l'ancre 
pour sortir dudict Bellain et tirer à Lisbonne. C’estoit lors 
ung grand plaisir d’ouyr l’artillerie quil se deschargeoit par 
toutes les naves qu’estoient encrées au port; mais ce n’estoit 
rien au respect de celle que tirarent les nostres lorsqu’elles 
jectarent l’ancre tout devant le palais du Roy. 
A la descente, plusieurs barquerolles, richement tapissées 
1 Édouard de Portugal, l’ainé des enfants et le fils unique du duc de 
Guimaraès défunt, qui avait eu aussi le prénom d’Édouard, était le frère 
de la future duchesse de Parme et de la duchesse de B rasance. 
